CELEX: 32008L0082
Language: mt
Date: 2008-07-30 00:00:00
Title: Direttiva tal-Kummissjoni 2008/82/KE tat- 30 ta' Lulju 2008 li temenda d-Direttiva 2008/38/KE dwar għalf maħsub bħala għajnuna tal-funzjoni tal-kliewi f'każ ta' insuffiċjenza kronika tal-kliewi Test b’relevanza għaż-ŻEE

31.7.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 202/48
               
            DIRETTIVA TAL-KUMMISSJONI 2008/82/KE
      tat-30 ta' Lulju 2008
      li temenda d-Direttiva 2008/38/KE dwar għalf maħsub bħala għajnuna tal-funzjoni tal-kliewi f'każ ta' insuffiċjenza kronika tal-kliewi
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 93/74/KEE tat-13 ta' Settembru 1993 dwar l-għalf maħsub għal għanijiet ta' nutriment partikolari (1), u b'mod partikolari l-Artikolu 6(c) tagħha,
      Billi:
      
                  (1)
               
               
                  Id-Direttiva tal-Kummissjoni 2008/38/KE tal-5 ta' Marzu 2008 li tistabbilixxi lista ta' użi maħsuba ta' l-għalf ta' l-annimali għal għanijiet ta' nutriment partikolari (2) tinkludi bħala għan ta' nutriment partikolari l-“għajnuna tal-funzjoni tal-kliewi f'każ ta' insuffiċjenza kronika tal-kliewi”.
               
            
                  (2)
               
               
                  Bir-Regolament (KE) Nru 163/2008 (3), il-Kummissjoni awtorizzat il-preparazzjoni ta' Lanthanum carbonate octahydrate bħala addittiv zootekniku fl-għalf għall-qtates. Din l-awtorizzazzjoni kienet ibbażata fuq opinjoni ta' l-Awtorità Ewropea għas-Sikurezza fl-Ikel tat-18 ta' Settembru 2007 (4). F'din l-opinjoni din l-Awtorità kkunsidrat li l-issupplimentar ta' dieti b'din il-preparazzjoni jwassal għal tnaqqis fl-eskrezzjoni tal-fosfru mill-awrina u żieda fl-eskrezzjoni mill-feċi, marbuta ma' tnaqqis fid-diġestibilità tal-fosfru apparenti. Hija kkonkludiet li din il-preparazzjoni tista' tnaqqas l-assorbiment ta' fosfru fil-qtates adulti.
               
            
                  (3)
               
               
                  Id-Direttiva 2008/38/KE diġà tinkludi għalf b'livell baxx ta' fosfru fil-linja “għajnuna tal-funzjoni tal-kliewi f'każ ta' insuffiċjenza kronika tal-kliewi”. L-istess effett pożittiv jista' jinkiseb jekk jitnaqqas l-assorbiment ta' fosfru li jinsab fl-għalf. Lanthanum carbonate octahydrate għandu għalhekk jiġi inkluż fil-linja “Għajnuna tal-funzjoni tal-kliewi f'każ ta' insuffiċjenza kronika tal-kliewi” fil-lista ta' użi maħsuba fil-Parti B ta' l-Anness I tad-Direttiva 2008/38/KE.
               
            
                  (4)
               
               
                  Id-Direttiva 2008/38/KE għalhekk għandha tiġi emendata skond dan.
               
            
                  (5)
               
               
                  Il-miżuri previsti f'din id-Direttiva huma skond l-opinjoni tal-Kumitat Permanenti għall-Katina Alimentari u s-Saħħa ta' l-Annimali,
               
            ADOTTAT DIN ID-DIRETTIVA:
      Artikolu 1
      L-Anness I tad-Direttiva 2008/38/KE qed jiġi emendat skond l-Anness ta' din id-Direttiva.
      Artikolu 2
      L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għall-konformità ma’ din id-Direttiva sa mhux aktar tard mill-20 ta' Frar 2009. Dawn għandhom jikkomunikaw mill-ewwel it-test ta' dawk id-dispożizzjonijiet lill-Kummissjoni.
      Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati b’din ir-referenza meta jiġu ppubblikati uffiċjalment. L-Istati Membri għandhom jistabbilixxu kif għandha ssir tali referenza.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 4
      Din id-Direttiva hi indirizzata lill-Istati Membri.
      
         Magħmula fi Brussell, 30 ta’ Lulju 2008.
         
            
               Għall-Kummissjoni
            
            Androulla VASSILIOU
            
               Membru tal-Kummissjoni
            
         
      
      
         (1)  ĠU L 237, 22.9.1993, p. 23. Id-Direttiva kif emendata l-aħħar bir-Regolament (KE) Nru 806/2003 (ĠU L 122, 16.5.2003, p. 1).
      
         (2)  ĠU L 62, 6.3.2008, p. 9.
      
         (3)  ĠU L 50, 23.2.2008, p. 3.
      
         (4)  Il-Ġurnal ta' l-EFSA (2007) 542, 1-15.
      
         ANNESS
         Fil-Parti B ta' l-Anness I tad-Direttiva 2008/38/KE, il-linja ta' l-għan ta' nutriment partikolari “Għajnuna tal-funzjoni tal-kliewi f'każ ta' insuffiċjenza” tinbidel b'li ġej:
         
            
                        Għan ta' nutriment partikolari
                     
                     
                        Karatteristiċi nutrittivi essenzjali
                     
                     
                        Speċi jew kategorija ta' l-annimal
                     
                     
                        Dikjarazzjonijiet ta' l-ittekkettar
                     
                     
                        Tul ta' ħin rakkomandat għall-użu
                     
                     
                        Dispożizzjoni oħra
                     
                  
                        ‘Għajnuna tal-funzjoni tal-kliewi f'każ ta' insuffiċjenza tal-kliewi (*)
                        
                     
                     
                        Livell baxx ta' fosfru u livell ristrett ta' proteina iżda ta' kwalità għolja
                     
                     
                        Klieb u qtates
                     
                     
                        
                                    —
                                 
                                 
                                    Sors(i) ta’ Proteina
                                 
                              
                                    —
                                 
                                 
                                    Kalċju
                                 
                              
                                    —
                                 
                                 
                                    Fosfru
                                 
                              
                                    —
                                 
                                 
                                    Potassju
                                 
                              
                                    —
                                 
                                 
                                    Sodju
                                 
                              
                                    —
                                 
                                 
                                    Kontenut ta’ aċidi essenzjali grassi (jekk jiġu miżjuda)
                                 
                              
                     
                        Inizjalment sa 6 xhur (**)
                        
                     
                     
                        Indika fuq il-pakkett, il-kontenitur jew it-tikketta: “Huwa rrakkommandat li tinkiseb l-opinjoni ta' veterinarju qabel l-użu jew qabel ma jiġi estiż il-perjodu ta’ l-użu.”
                        Indika fl-istruzzjonijiet għall-użu: “L-ilma għandu jkun disponibbli l-ħin kollu.”
                     
                  
                        jew
                     
                     
                         
                     
                     
                         
                     
                     
                         
                     
                     
                         
                     
                  
                        Tnaqqis ta' assorbiment ta' fosfru permezz ta' l-inkorporazzjoni ta' Lanthanum carbonate octahydrate
                     
                     
                        Qtates adulti
                     
                     
                        
                                    —
                                 
                                 
                                    Sors(i) ta’ Proteina
                                 
                              
                                    —
                                 
                                 
                                    Kalċju
                                 
                              
                                    —
                                 
                                 
                                    Fosfru
                                 
                              
                                    —
                                 
                                 
                                    Potassju
                                 
                              
                                    —
                                 
                                 
                                    Sodju
                                 
                              
                                    —
                                 
                                 
                                    Lanthanum carbonate octahydrate
                                 
                              
                                    —
                                 
                                 
                                    Kontenut ta’ aċidi essenzjali grassi (jekk jiġu miżjuda)
                                 
                              
                     
                        Inizjalment sa 6 xhur (**)
                        
                     
                     
                        Indika fuq il-pakkett, il-kontenitur jew it-tikketta: “Huwa rrakkommandat li tinkiseb l-opinjoni ta' veterinarju qabel l-użu jew qabel ma jiġi estiż il-perjodu ta’ l-użu.”
                        Indika fl-istruzzjonijiet għall-użu: “L-ilma għandu jkun disponibbli l-ħin kollu.”
                     
                  
         
            (*)  Jekk xieraq il-manifattur jista’ wkoll jirrakkomanda l-użu għal insuffiċjenza tal-kliewi temporanja.
         
            (**)  Jekk il-materjal ta’ l-għalf jiġi rrakkomandat għal insuffiċjenza tal-kliewi temporanja il-perjodu rrakkomandat ta’ l-użu għandu jkun minn ġimagħtejn sa erba’ ġimgħat.’